Այնուհետև լրագրողների հետ զրույցում Միրզոյանն ասաց, որ բոլորի ցանկությունն է՝ ի վերջո ունենալ մեկ փաստաթուղթ, այսինքն՝ Ընտրական օրենսգրքի փոփոխությունների մեկ նախագիծ։ Hraparak.am-ի հարցին՝ կոնսենսուսո՞վ կձևավորվի այդ փաստաթուղթը, Միրզոյանն ասաց․ «Կոնսենսուսը էն ուղենիշն ա, որին ձգտում ենք բոլորս, համենայնդպես բոլորը հրապարակավ հայտարարում են, որ ձգտում են կոնսենսուսի։ Այդուհանդերձ նաև բոլորն ընդունում են, որ կարող է կոնսենսուս լինել, ենթադրենք, հայեցակարգի կամ օրինագծի՝ ասենք 90 տոկոսի շուրջ, և լինեն էնտեղ առանձին հարցեր, որի շուրջ առանձին քաղաքական ուժեր այլ դիրքորոշում ունեն»։